Pirkimo sąlygų 2 priedas                                                                   
                                                          Techninė užduotis 
 Objektas: Kėdainių profesinio rengimo centro bendrabučio (unikalus Nr. 5395-5001-8029), esančio Šėtos g. 95, Kėdainiuose, atnaujinimas.

Dalies Kėdainių profesinio rengimo centro (toliau – Centras) bendrabučio patalpų būklė neatitinka saugos ir higienos normų reikalavimų, kelia grėsmę mokinių, gyvenančių bendrabutyje, saugumui.

Kėdainių profesinio rengimo centro bendrabutis (pastato unikalus Nr. 5395-5001-8029) pastatytas 1955 m. ir per daugiau kaip keturis dešimtmečius nebuvo kompleksiškai atnaujintas. Bendras bendrabučio plotas 4069,41m2. Dalį patalpų (2997,04 m2) Centras eksploatuoja, jų būklė yra gera. Kitą dalį (1072,37 m2) Centras pagal valstybės turto patikėjimo sutartį perėmė valdyti iš Kėdainių rajono savivaldybės (2020 m. sausio 9 d. Priėmimo-perdavimo aktas Nr. T1). Šių patalpų būklė yra labai bloga:

• Elektros instaliacija – sena elektros instaliacija atjungta, nes neatitinka LST EN 60364 ir STR 2.05.09:2016 reikalavimų, fiksuoti izoliacijos pažeidimai, perteklinės apkrovos, įžeminimo sistemos neatitiktis kelia gaisro ir elektros iškrovos riziką;

• Sanitarinės patalpos – sanitarinių mazgų skaičius ir patalpos neatitinka HN 23:2020 11.3 p.;

• Vandens tiekimas ir nuotekos – nusidėvėję vamzdynai, pralaidūs kanalizacijos stovai, neįrengti santechnikos prietaisai, įrengtas tik karšto vandens stovas, nepastovi karšto vandens temperatūra (< 50 °C), kasmet didėjantys nuostoliai.


Pastate bus atliekami elektros instaliacijos, vidaus vandentiekio ir nuotekų sistemų atnaujinimo darbai, lauko nuotekų tinklų darbai, langų ir durų keitimas bei vidaus apdailos darbai, tiesiogiai susiję su inžinerinių sistemų atnaujinimo darbais.
Užsakovas: Kėdainių profesinio rengimo centras      
Užduotys: 
1. Demontuoti pasenusias inžinerines sistemas atnaujinamoje dalyje.

2. Įrengti naują elektros instaliaciją ir energiją taupantį LED apšvietimą.

3. Rekonstruoti vandentiekio ir nuotekų sistemas.

4. Atlikti vidaus apdailos darbus bendrabučio gyvenamosiose ir bendro naudojimo patalpose,

kuriose bus vykdomi arba kurioms poveikį turės inžinerinių sistemų atnaujinimo darbai. 
Pagal šią remontuojamų patalpų techninę užduotį, kiekių žiniaraštį (pirkimo sąlygų 9 priedas) ir kitą techninę dokumentaciją Rangovas, teikdamas pasiūlymą, privalo įvertinti visų darbų apimtį.
       Pastabos:

1. Rangovas privalo atlikti visus techninėje dokumentacijoje numatytus darbus, reikalingus tinkamam objekto užbaigimui ir eksploatavimui. Darbai, būtini projektui įgyvendinti, tačiau atskirai neįkainoti orientacinėse lokalinėse sąmatose, laikomi įtraukti į kitų darbų kainą ir papildomai neapmokami. 
2. Kiekių žiniaraštis parengtas pagal turimą informaciją ir skirtas rangovams pasiūlymui parengti. Rangovas privalo įvertinti visą pirkimo dokumentuose nustatytą darbų apimtį. Jeigu vykdant darbus paaiškėtų objektyviai iš anksto nenustatomos aplinkybės, sutartis gali būti keičiama tik Lietuvos Respublikos viešųjų pirkimų įstatyme ir sutartyje nustatytais atvejais bei tvarka.

3. Techninėje užduotyje ir kiekių žiniaraštyje nurodytos medžiagos ir gaminiai laikomi minimaliais. Rangovas gali siūlyti kitokias medžiagas ar gaminius, jeigu jie atitinka arba viršija techninėje užduotyje nustatytus kokybės ir funkcionalumo reikalavimus.

                     ------------------------------------------------------------
